Τιάγκο Ιλόρι

Ο Τιάγκο Αμπιόλα Ντελφίμ Αλμέιδα Ιλόρι (πορ. Tiago Abiola Delfim Almeida Ilori, γεννημένος στις 26 Φεβρουαρίου 1993) είναι Πορτογάλος επαγγελματίας ποδοσφαιριστής που αγωνίζεται ως κεντρικός αμυντικός στη Ρέντινγκ ΦΚ. Ξεκίνησε την καριέρα του στη Σπόρτινγκ Λισαβόνας, όπου έκανε το ντεμπούτο του στην πρώτη ομάδα το 2011, ενώ δύο χρόνια αργότερα μετεγράφη στη Λίβερπουλ. Αγωνίστηκε σε 39 αγώνες για την εθνική Πορτογαλίας σε διάφορα επίπεδα νέων, φθάνοντας μέχρι την εθνική Πορτογαλίας κάτω των 23.

 Γεννημένος στο Λονδίνο από Βρετανό πατέρα της νιγηριανής μειονότητας και Πορτογαλέζα μητέρα, ο Ιλόρι πέρασε τα παιδικά του χρόνια στην πόλη της Αλμπουφέιρα στο Αλγκάρβε, όπου ξεκίνησε να παίζει ποδόσφαιρο για την τοπική Ιμορτάλ ΝΚ. Το καλοκαίρι του 2006 εντάχθηκε στις ομάδες νέων της Σπόρτινγκ Λισαβόνας, ενώ στην ηλικία των 14 δόθηκε ως δανεικός στη ΓΝ Εστορίλ Πράια - ενώ στη Σπόρτινγκ αγωνιζόταν ως επιθετικός, στην Εστορίλ κατέληξε να αγωνίζεται ως stopper.Στις 6 Νοεμβρίου 2011 έκανε το επίσημο ντεμπούτο του για τους «Λέοντες», στον εντός έδρας αγώνα με τη ΟΝ Λεϊρία που έληξε με σκορ 3-1 υπέρ των γηπεδούχων. Στις 14 Δεκεμβρίου συμμετείχε για πρώτη φορά σε αγώνα του Γιουρόπα Λιγκ, στον αγώνα με την Σ.Σ. Λάτσιο, ο οποίος έληξε με σκορ 2-0 υπέρ της Λάτσιο.Στις 16 Φεβρουαρίου 2013, πέτυχε το δεύτερο τέρμα της ομάδας του στον αγώνα με τη Ζιλ Βισέντε ΦΚ, ο οποίος έληξε με σκορ 3-2 υπέρ της Σπόρτινγκ. Στις 2 Σεπτεμβρίου 2013, ο Ιλόρι υπέγραψε συμβόλαιο με τη Λίβερπουλ ΦΚ με τη μεταγραφή του να κοστίζει (σύμφωνα με αναφορές του αγγλικού τύπου) 7 εκατομμύρια λίρες. Ανακοινώθηκε από την Αγγλική Ομοσπονδία πως έγινε πρόταση στον ποδοσφαιριστή να αλλάξει υπηκοότητα και να αγωνιστεί για την εθνική Αγγλίας.Στις 5 Ιανουαρίου 2014, ο Ιλόρι έλαβε κλήση, αλλά δεν αγωνίστηκε, για τον αγώνα του FA Cup απέναντι στην Όλντχαμ Αθλέτικ. Δεκαπέντε μέρες αργότερα δόθηκε ως δανεικός στη Γρανάδα ΚΦ στη Λα Λίγκα μέχρι το τέλος της χρονιάς 2013-14. Στις 7 Φεβρουαρίου έκανε το ντεμπούτο του για τη Γρανάδα στον εκτός έδρας αγώνα με τη ΡΚΝ Εσπανιόλ - στον επόμενο αγώνα έδωσε ασίστ στο Πίτι στον αγώνα με τη Ρεάλ Μπέτις.Στις 8 Αυγούστου 2014, ο Ιλόρι δόθηκε ως δανεικός στη γαλλική Ζιροντέν Μπορντό. Πέτυχε το μοναδικό του τέρμα στη Λιγκ 1, βοηθώντας την ομάδα του να πάρει την ισοπαλία (1-1) στον αγώνα με τη ΑΣ Σαιντ-Ετιέν.Στις 1 Σεπτεμβρίου 2015, ο Ιλόρι υπέγραψε ως δανεικός για μια χρονιά με την Άστον Βίλα. Στις 7 Ιανουαρίου 2016, η Λίβερπουλ ανακάλεσε τη συμφωνία και ο Ιλόρι έκανε το ντεμπούτο του για τη Λίβερπουλ στον αγώνα του τρίτου γύρου του FA Cup με την Έξετερ Σίτι, ο οποίος έληξε με σκορ 2-2. Ο Ιλόρι έπαιξε για την Πορτογαλία σε διάφορα επίπεδα, συμμετέχοντας στο Ευρωπαϊκό Πρωτάθλημα Ποδοσφαίρου κάτω των 19 το 2012, στο Παγκόσμιο Κύπελλο Ποδοσφαίρου κάτω των 20 το 2013 και το Ευρωπαϊκό Πρωτάθλημα Ποδοσφαίρου κάτω των 21 το 2015. Μπορεί ακόμα να αγωνιστεί στην εθνική Πορτογαλίας, στην εθνική Αγγλίας και στην εθνική Νιγηρίας στο επίπεδο ανδρών. Τελευταία ενημέρωση: 9 Φεβρουαρίου 2016 Τιάγκο Ιλόρι στο footballzz.co.uk (Πορτογαλικά) Τιάγκο Ιλόρι στο ForaDeJogo Τιάγκο Ιλόρι Στατιστικά καριέρας στο Soccerbase Σελίδα του ποδοσφαιριστή στην επίσημη ιστοσελίδα της Πορτογαλικής Ομοσπονδίας Ποδοσφαίρου (Πορτογαλικά) (Αγγλικά) Τιάγκο Ιλόρι – Επιδόσεις στις διοργανώσεις της FIFA Στατιστικά του ποδοσφαιριστή στην επίσημη ιστοσελίδα της ΟΥΕΦΑ